ŉ Skelm loer: Deel 1 van die Maanschijnbaai-tweeluik | Chanette Paul se Blog
ŉ Skelm loer: Deel 1 van die Maanschijnbaai-tweeluik
By Chanette Paul 16 Kommentare
Jo & Sue is sedert Julie op die rak .
Maanschijnbaai – Jo en Sue
Ontmoet die Calitze: vier uiteenlopende vroue, elkeen in ŉ ander lewensfase, elkeen met haar eie geite en ŉ verlede – met ŉ hoofletter V.
As hulle die kasarm leefbaar maak, kan hulle dalk die onlangse verlede ontvlug. Jo kan ŉ verhouding wat haar finansieel en emosioneel geruïneer het, verwerk. Sue kan ontsnap aan al haar eks-lovers. Nan kan oor die skok kom dat sy afgelê is. En Jeannie kan wegkom van die Maidens of Sappho.
“Chanette Paul is bekend vir haar romans waarin lag en liefhê en spanning saamspan om ’n onvergeetlike leeservaring te word. Met Jo & Sue verras sy haar lesers met ’n familiedrama, die eerste deel in die Maanschijnbaai-tweeluik.” Jeanette Ferreira.
Maanschijnbaai: Nan & Jeannie, deel twee, sluit die tweeluik af.
Chanette Paul is ook die skrywer van die Davel-vroue wat bestaan uit sewe historiese liefdesromans, en die vyf romantiese spanningsromans wat bekend staan as die Gys Niemand-reeks.
Beskikbaar by onder andere:
Jo & Sue by Graffiti
16 Responses to “ŉ Skelm loer: Deel 1 van die Maanschijnbaai-tweeluik”
1 Hanli Lamprecht
Mei 9, 2012 om 1:55 nm
Ai toggie… ek kan nie wag vir die nuwe boeke nie!!! Kan nie onthou wanneer laas ek so opgewonde was oor Afrikaanse boeke nie! Hou so aan Chanette, moet asseblief nooit ophou skryf nie.
Mei 9, 2012 om 2:04 nm
Nie sommer nie, Hanli! Dis lekker om te hoor Afrikaanse boeke maak mense weer opgewonde. Daar is deesdae werklik heerlike Afrikaanse boeke op die mark.
3 Retha Fourie
Mei 9, 2012 om 2:53 nm
Wow Chanette dit klink great en ons kan nie wag nie! Dit is verdomp hoog tyd dat ek weer Afrikaans begin lees!
Mei 9, 2012 om 3:03 nm
So bek moet jam kry, Retha! 😉
5 Retha Fourie
Mei 9, 2012 om 2:55 nm
Ek;s soooo baie jammer my e-pos adres was verkeerd! Hier volg die regte een:
6 Bets Smith
Mei 9, 2012 om 4:10 nm
Klink ‘n lekkerlees-boek, Chanette. Baie geluk, ook.
Mei 9, 2012 om 4:16 nm
Dankie, Bets! Ek is aan die een kant effens benoud. Maar nou-ja, ek is altyd so ‘n bietjie benoud wanneer ‘n nuwe boek verskyn. Die Calitze is net sooo anders as die res 😉
8 Bets Smith
Mei 9, 2012 om 4:22 nm
Dis sekerlik wat dit vir die leser (en vir jou) lekker maak.
9 Madelie Human
Mei 16, 2012 om 11:36 vm
Aiiii! Hoekom is Julie nog so ver? Kannie waggie!!
Mei 16, 2012 om 11:43 vm
Hoop jy geniet die girls, Madelie!
11 eBooks for Africa (@EFA_eBooks)
Mei 17, 2012 om 9:52 nm
Klink na iets wat ek ook sal geniet. Gaan jy ‘n paar saambring Kalfiefees toe?
Mei 18, 2012 om 5:45 vm
Hi Marinda! As julle die Calitz-slette by die Kalfiefees wil hê, bring ek hulle graag. 😉 Net jammer die tweede boek kom nie betyds uit nie, maar miskien is dit beter om hulle maar so een-een aan te pak.
13 eBooks for Africa (@EFA_eBooks)
Mei 18, 2012 om 10:05 vm
Ek sal vir Louise Landsberg sê. Sy is vanjaar in beheer van die boekbesprekings.
14 Alta Cloete
Mei 26, 2012 om 10:35 nm
Chanette, YouTube ‘n bietjie vir Bruce Springsteen – Pink Cadillac – en Google die lirieke … baaaie sensueel … 🙂
15 Lizette Venter
Junie 24, 2014 om 5:10 nm
HELLO CHANETTE!!! Vrou waar was jy al die tyd? jy is en bly die beste ek leef myself so in jou boeke ek is saam met die Calitz giRLS is hulle darem nou opregte mense!! Daai ou slette van ons moet n medalje kry. En daai bekke moet jammm kry. Hou aan met jou opwindende boeke. Dis soos manna uit die hemele!!!!! Daai pienk Cadillac moet nou spoed vang ons kan nie meer wag nie………..moet nooit ophou skryf nie! lovies Lizette
16 Chanette Paul
Junie 24, 2014 om 5:14 nm
Hoe lekker lag ek nou, Lizette! Ek is so bly jy het die slette geniet (en verstaan hulle). Hulle is vir my baie spesiaal. Hoop jy geniet my ander boeke se girls ook.
« Die lekkerste van skryf.
Diep die doolhof in. »